I Frende er barnet forsikret til utgangen av kalenderåret det fyller 26 år. I Frende har vi også automatisk overgang til voksenforsikring. Da videreføres uføreforsikringen og dødsfallsforsikringen uten at du trenger å levere nye helseopplysninger. Dette er en stor fordel for deg. Det sikrer at du har forsikringen selv om helsen er blitt forverret, og det er ikke alle som har anledning til å kjøpe denne typen uføreforsikring som voksen. I en vanlig uføreforsikring som voksen finnes regler om krav til arbeid og utdannelse, samt helse og inntekt. Disse reglene gjelder ikke ved denne automatiske overgangen. Fortsetter du eller barnet ditt selv å betale forsikringen, vil den altså være gyldig til fylte 67 år.